2016. gada 20. decembrī Noteikumi Nr. 842

Rīgā (prot. Nr. 69  45. §)

**Grozījumi Ministru kabineta 2016. gada 22. marta noteikumos Nr. 162 "Noteikumi par kārtību, kādā Valsts ieņēmumu dienestam sniedzami ziņojumi par aizdomīgiem darījumiem"**

Izdoti saskaņā ar likuma

"Par nodokļiem un nodevām"

22.2 panta pirmo un sesto daļu

1.  Izdarīt Ministru kabineta 2016. gada 22. marta noteikumos Nr. 162 "Noteikumi par kārtību, kādā Valsts ieņēmumu dienestam sniedzami ziņojumi par aizdomīgiem darījumiem" (Latvijas Vēstnesis, 2016, 59., 149. nr.) šādus grozījumus:

1.1.  aizstāt 1.1. apakšpunktā vārdus un skaitļus "kredītiestāde un maksājumu pakalpojumu sniedzējs, kas noteikts Maksājumu pakalpojumu un elektroniskās naudas likuma 2. panta otrās daļas 2., 3., 4., 7. un 8. punktā (turpmāk – maksājumu pakalpojumu sniedzējs)" ar vārdiem "Noziedzīgi iegūtu līdzekļu legalizācijas un terorisma finansēšanas novēršanas likuma subjekts (turpmāk – subjekts)";

1.2.  papildināt noteikumus ar 1.1.1apakšpunktu šādā redakcijā:

"1.1.1kārtību, kādā zvērināts notārs iesniedz ziņojumu Valsts ieņēmumu dienestam par gadījumiem, kad mantinieks, iesniedzot mantojamās mantas sarakstu ar mantas novērtējumu, mantojuma masas sastāvā ir norādījis nereģistrējamu kustamu mantu (tajā skaitā skaidru naudu), kuras novērtējums pārsniedz 15 000 *euro*;";

1.3.  aizstāt 2. punktā vārdus "Kredītiestāde un maksājumu pakalpojumu sniedzējs" ar vārdu "Subjekts";

1.4.  papildināt noteikumus ar 2.1 punktu šādā redakcijā:

"2.1  Zvērināta notāra kā subjekta papildu pienākums ir nekavējoties iesniegt ziņojumu Valsts ieņēmumu dienestam par katru gadījumu, kad tiek mantota nereģistrējama kustama manta (tajā skaitā skaidra nauda), kuras vērtība pārsniedz 15 000 *euro*, ziņojumā atsevišķi norādot, vai konkrētais mantošanas gadījums attiecas uz nereģistrējamas kustamas mantas mantošanu (izņemot skaidru naudu) vai skaidras naudas mantošanu.";

1.5.  izteikt 3. punktu šādā redakcijā:

"3. Kredītiestāde un maksājumu pakalpojumu sniedzējs, kas noteikts Maksājumu pakalpojumu un elektroniskās naudas likuma 2. panta otrās daļas 2., 3., 4., 7. un 8. punktā (turpmāk – maksājumu pakalpojumu sniedzējs), ziņojumu iesniedz elektroniski, izmantojot elektronisko pastu, šifrētā veidā saskaņā ar noslēgto divpusējo līgumu starp Valsts ieņēmumu dienestu un kredītiestādi vai maksājumu pakalpojumu sniedzēju vai šo noteikumu 4.1punktā noteiktajā kārtībā, izmantojot Valsts ieņēmumu dienesta Elektroniskās deklarēšanas sistēmu (turpmāk – elektroniskās deklarēšanas sistēma).";

1.6.  papildināt noteikumus ar 3.1punktu šādā redakcijā:

"3.1Subjekti, izņemot šo noteikumu 3. punktā minētos subjektus, ziņojumu iesniedz elektroniski, izmantojot elektroniskās deklarēšanas sistēmu. Ziņojumu aizpilda saskaņā ar šo noteikumu pielikumā norādīto ziņojuma veidlapu, noformējot to atvērtā biroja XML (Office Open XML) datņu formātā vai atbilstoši Valsts ieņēmumu dienesta tīmekļvietnē publicētajai informācijai citā datņu formātā, vai saskaņā ar šo noteikumu 4.1punktu.";

1.7.  aizstāt 8. punktā vārdus "Kredītiestādei un maksājumu pakalpojumu sniedzējam" ar vārdu "Subjektam";

1.8.  papildināt noteikumus ar 9. punktu šādā redakcijā:

"9. Līgumi, kas noslēgti atbilstoši šo noteikumu 3. punktam, izbeidzami līdz 2017. gada 31. decembrim.";

1.9.  izteikt pielikuma nosaukumu šādā redakcijā:

"**Ziņojums par aizdomīgu darījumu (tostarp nereģistrējamas kustamas mantas (tajā skaitā skaidras naudas) mantošanas gadījumu)**".

2. Noteikumi stājas spēkā 2017. gada 1. janvārī.

Ministru prezidents Māris Kučinskis

Finanšu ministre Dana Reizniece-Ozola